# data[].attributes.headline
ΚΑΤΑΣΚΕΥΕΣ ΤΩΝ ΑΝΤΙΚΕΙΜΕΝΩΝ ΤΩΝ ΟΜΑΔΩΝ- ΤΗΛΕΚΠΑΙΔΕΥΣΗ

# data[].attributes.subject
ΚΑΤΑΣΚΕΥΕΣ ΤΩΝ ΑΝΤΙΚΕΙΜΕΝΩΝ ΤΩΝ ΟΜΑΔΩΝ- ΤΗΛΕΚΠΑΙΔΕΥΣΗ

# data[].attributes.body
"Όπως ίσως σας έχουν πληροφορήσει τα παιδιά, στην τάξη μας υπάρχουν ομάδες εργασίας (υπεύθυνη ομάδα ανά ημέρα εβδομάδας). Οι ομάδες προέκυψαν… κοιτώντας τον ουρανό, το αεροπλάνο που πετούσε, την ώρα του διαλλείματος μια μέρα που φύσαγε αρκετά και τα σύννεφα «έτρεχαν» και σχημάτιζαν αρκούδους, ουράνια τόξα και άλλα πολλά. Γυρνώντας στη τάξη συζητήσαμε τους τρόπους που μπορούμε να πετάξουμε και έτσι έγιναν οι αντίστοιχες καταγραφές: το αεροπλάνο, το drone, ο πύραυλος, το ελικόπτερο και το αερόστατο. Στη συνέχεια και μέσα από δημοκρατικές διαδικασίες (κλήρωση) τα παιδιά μοιράστηκαν στις ομάδες. Έγινε και σχετική αναφορά κατά τη διάρκεια των τωρινών μαθημάτων μας. Για αρχή απλώς ρωτήστε τα παιδιά σας σε ποια ομάδα ανήκουν. Στη συνέχεια με όποια υλικά βρίσκονται στη διάθεσή τους μπορούν να κατασκευάσουν το αντικείμενο της ομάδας τους και στη συνέχεια να το παρουσιάσουν την ώρα του μαθήματος. Θα έχουν την ευκαιρία να ανακοινώσουν στους συμμαθητές τους τι δημιούργησαν, ποια υλικά χρησιμοποίησαν, από πού τα προμηθεύτηκαν και λίγα λόγια για την χρήση του που μπορείτε να αντλήσετε από όποια πηγή κρίνεται εσείς όπως: περιοδικά, διαδίκτυο κλπ. Με το άνοιγμα των σχολείων θα ήταν ευχάριστο να φέρουν τις κατασκευές αυτές στη τάξη τους  να τις δούμε όλοι από κοντά και να στολίσουμε τη σχετική γωνιά", είναι μέρος του ηλεκτρονικού μηνύματος που στάλθηκε στους γονείς.

# data[].attributes.headline
ΤΜΗΜΑ 1 - ΕΚΠΑΙΔΕΥΤΙΚΟΣ-ΠΕ60-ΝΗΠΙΑΓΩΓΟΣ:

# data[].attributes.subject
ΤΜΗΜΑ 1 - ΕΚΠΑΙΔΕΥΤΙΚΟΣ-ΠΕ60-ΝΗΠΙΑΓΩΓΟΣ:

# data[].attributes.body
Αντωνία Γατσογιάννη

# data[].attributes.body
Την περίοδο αυτή και προκειμένου η γνώση να έχει συνέχεια με την καθημερινότητά των μικρών μας μαθητών  και τις προϋπάρχουσες εμπειρίες τους, αλλά και ενδιαφέρον για τα ίδια δουλεύουμε ως «ομπρέλα» του καθημερινού μας προγράμματος τη Διατροφή, στοιχείο άμεσα συνδεδεμένο με την υγεία και ανάπτυξη  του ατόμου. Έτσι διαβάζουμε σχετικά παραμύθια, κάνουμε πειράματα, μαθαίνουμε αινίγματα, τραγούδια, κάνουμε χαρτοκολλητική στην πυραμίδα της υγιεινής διατροφής …Στο πλαίσιο αυτό έγινε και η επιλογή της προτεινόμενης δραστηριότητας: Πικνικ
Ο Μασκούλης ενημέρωσε τα παιδιά σε θέματα προσωπικής υγιεινής και η μασκότ της τάξης η γαντόκουκλα ΟΛΕΤ (ονομασία που δόθηκε από τα παιδιά) βοήθησε στην οργάνωση και ανατροφοδότηση της διαδικασίας.

# data[].attributes.headline
ΒΙΒΛΙΟ ΣΥΝΤΑΓΩΝ

# data[].attributes.subject
ΒΙΒΛΙΟ ΣΥΝΤΑΓΩΝ

# data[].attributes.body
Ως επεκτασιμότητα της ανωτέρω δραστηριότητας είναι η δημιουργία του βιβλίου συνταγών με την συμμετοχή των γονέων στους οποίους είχε σταλεί σχετική γραπτή ενημέρωση. Οι συνταγές αυτές υλοποιήθηκαν στην τάξη στην πλειοψηφία τους μετά από ομαδοποίηση. Ο μαθητής του οποίου η συνταγή υλοποιούνταν φορούσε το σκούφο του Μάγειρα-Chef όπως αποφάσισαν τα παιδιά.

# data[].attributes.headline
ΠΕΠΠΑ ΤΟ ΓΟΥΡΟΥΝΑΚΙ-ΒΟΛΤΑ ΜΕ ΤΟ ΑΕΡΟΣΤΑΤΟ-ΤΗΛΕΚΠΑΙΔΕΥΣΗ

# data[].attributes.subject
ΠΕΠΠΑ ΤΟ ΓΟΥΡΟΥΝΑΚΙ-ΒΟΛΤΑ ΜΕ ΤΟ ΑΕΡΟΣΤΑΤΟ-ΤΗΛΕΚΠΑΙΔΕΥΣΗ

# data[].attributes.body
Παρακολουθήσαμε και επεξεργαστήκαμε το ανωτέρω βίντεο προσπαθώντας να αντιληφθούμε τη λειτουργία του αερόστατου. Τα παιδιά ζωγράφισαν το αερόστατο και τη λειτουργία του και εκφράσανε τον προορισμό.

# data[].attributes.headline
ΥΠΕΥΘΥΝΟΙ ΣΥΝΤΟΝΙΣΤΕΣ ΠΡΟΓΡΑΜΜΑΤΟΣ:

# data[].attributes.subject
ΥΠΕΥΘΥΝΟΙ ΣΥΝΤΟΝΙΣΤΕΣ ΠΡΟΓΡΑΜΜΑΤΟΣ:

# data[].attributes.body
(αλφαβητικά)
Αγάπη Ευθιμιοπούλου ΠΕ 60
Ευαγγελία Καραγιάννη ΠΕ 06
Παναγιώτα Φεγγερού ΠΕ 60

# data[].attributes.headline
ΕΥΧΕΣ ΣΤΑ ΠΑΙΔΙΑ ΤΟΥ ΚΟΣΜΟΥ-ΤΗΛΕΚΠΑΙΔΕΥΣΗ

# data[].attributes.subject
ΕΥΧΕΣ ΣΤΑ ΠΑΙΔΙΑ ΤΟΥ ΚΟΣΜΟΥ-ΤΗΛΕΚΠΑΙΔΕΥΣΗ

# data[].attributes.body
Τα Χριστούγεννα είναι η περίοδος του χρόνου που ευαισθησίες των ανθρώπων τονίζονται και εκφράζονται με διαφορετικούς τρόπους...
Εμείς στη διαδικτυακή μας τάξη ζωγραφίσαμε την ευχή μας για τα παιδιά του κόσμου: "να παίρνουν δώρα, να στολίσουνε δέντρο, να μη μαλώνουνε, να είναι χαρούμενα, να μην υπάρχει πόλεμος, να παίρνουν φαγητό στη βόλτα και νερό, να είναι καλά στην υγεία τους, να φύγει ο κορωναϊός,να μην είναι άλλο πρόσφυγες από το Αφγανιστάν", και αιτιολογήσαμε.

# data[].attributes.headline
ΠΑΙΧΝΙΔΙ ΜΝΗΜΗΣ ΜΕ ΧΡΙΣΤΟΥΓΕΝΝΙΑΤΙΚΑ ΣΤΟΛΙΔΙΑ-ΤΗΛΕΚΠΑΙΔΕΥΣΗ

# data[].attributes.subject
ΠΑΙΧΝΙΔΙ ΜΝΗΜΗΣ ΜΕ ΧΡΙΣΤΟΥΓΕΝΝΙΑΤΙΚΑ ΣΤΟΛΙΔΙΑ-ΤΗΛΕΚΠΑΙΔΕΥΣΗ

# data[].attributes.body
Συναποφασίσαμε με τα παιδιά τα αντικείμενα του παιχνιδιού (καταγραφές), τα οποία σχετίζονται με τα θέματα των Χριστουγέννων που επεξεργαστήκαμε (χιόνι, καρδιά, έλατο, χριστουγεννιάτικες μπάλες, τάρανδος, δώρο Χριστουγέννων). Τα παιδιά παίξανε το παιχνίδι εναλλάξ σε θέση αρχηγού.
Το παρόν παιχνίδι χρησιμοποιήθηκε και από τη συνάδελφο των αγγλικών σε διδακτική της ώρα.

# data[].attributes.headline
ΣΥΝΕΡΓΑΣΙΑ ΜΕ ΤΟΥΣ ΓΟΝΕΙΣ

# data[].attributes.subject
ΣΥΝΕΡΓΑΣΙΑ ΜΕ ΤΟΥΣ ΓΟΝΕΙΣ

# data[].attributes.body
Ο τρόπος συνεργασίας με τους γονείς πραγματοποιείται είτε με έγγραφη ενημέρωση που δίνεται στις σχολικές τσάντες των παιδιών κατά τη διαζώση διδασκαλία, είτε μέσω της ενημέρωσης γονέων (διαζώσης & τηλεφωνικά), καθώς και μέσω ηλεκτρονικής αλληλογραφίας κατά την υλοποίηση της εξ αποστάσεως εκπαίδευσης. Έχουν αναφερθεί θετικά σχόλια για τις γνώσεις που αποκτούν οι μαθητές.

# data[].attributes.headline
ΣΥΝΕΡΓΑΣΙΑ ΜΕ ΤΑ ΠΑΙΔΙΑ

# data[].attributes.subject
ΣΥΝΕΡΓΑΣΙΑ ΜΕ ΤΑ ΠΑΙΔΙΑ

# data[].attributes.body
Οι μικροί μαθητές έχουν θετική ανταπόκριση στην εκπαιδευτικό του μαθήματος των αγγλικών αλλά και στο αντικείμενο καθαυτό. Αυτό διαφαίνεται από τις εκδηλώσεις συναισθηματιών χαράς, καθώς και τη χρήση αγγλόφωνων λέξεων στις ελεύθερες και οργανωμένες δραστηριότητές τους.

# data[].attributes.headline
ΣΥΝΕΡΓΑΣΙΑ ΜΕ ΤΟΥΣ ΥΠΕΥΘΥΝΟΥΣ ΣΥΝΤΟΝΙΣΤΕΣ ΤΟΥ ΠΡΟΓΡΑΜΜΑΤΟΣ

# data[].attributes.subject
ΣΥΝΕΡΓΑΣΙΑ ΜΕ ΤΟΥΣ ΥΠΕΥΘΥΝΟΥΣ ΣΥΝΤΟΝΙΣΤΕΣ ΤΟΥ ΠΡΟΓΡΑΜΜΑΤΟΣ

# data[].attributes.body
Η επικοινωνία με τους υπεύθυνους  συντονιστές του προγράμματος υλοποιείται μέσω τηλεδιασκέψεων, τηλεφωνικής επικοινωνίας και αποστολής ψηφιακού υλικού.

# data[].attributes.headline
ΤΟ ΠΕΙΡΑΜΑ ΤΟΥ ΑΕΡΟΣΤΑΤΟΥ-ΤΗΛΕΚΠΑΙΔΕΥΣΗ

# data[].attributes.subject
ΤΟ ΠΕΙΡΑΜΑ ΤΟΥ ΑΕΡΟΣΤΑΤΟΥ-ΤΗΛΕΚΠΑΙΔΕΥΣΗ

# data[].attributes.body
"θα κάνουμε το πείραμα του αερόστατου…

Υλικά: σεσουάρ μαλλιών (θα πρέπει να υπάρχει η δυνατότητα να τεθεί σε λειτουργία), σακούλες πολυμπαγκ μεγάλες ή άλλες του σούπερ μάρκετ, σελοτέιπ και ψαλίδι.

Εδώ θα χρειαστούμε τη πολύτιμη βοήθεια των γονέων.", μέρος ηλεκτρονικής αλληλογραφίας με τους γονείς.

# data[].attributes.attachment_link.readable_text
Διοργάνωση του 1ου Διαδικτυακού Μαθητικού Μαθηματικού Φεστιβάλ

Ο Συντονιστής Εκπαιδευτικού Έργου Μαθηματικών κ. Κωνσταντίνος Μπουραζάνας σε συνεργασία με την Περιφερειακή Διεύθυνση Εκπαίδευσης Θεσσαλίας και με τις Διευθύνσεις Δευτεροβάθμιας Εκπαίδευσης Καρδίτσας, Λάρισας και Τρικάλων, αλλά και εκπαιδευτικούς από όλη τη χώρα, πρόκειται να διοργανώσουν το 1ο Διαδικτυακό Μαθητικό Μαθηματικό Φεστιβάλ.

Σύμφωνα με την έγκριση του Υ.ΠΑΙ.Θ, Α. Π. : Φ16.1/16403/Δ2 10/02/2021 το Φεστιβάλ έχουν τη δυνατότητα να το παρακολουθήσουν οι μαθητές Γυμνασίων και Λυκείων όλης της χώρας, αλλά και Ελληνικών σχολείων του εξωτερικού.

Το ανωτέρω Φεστιβάλ θα πραγματοποιηθεί διαδικτυακά στις 7 Απριλίου για τους μαθητές/τριες του Λυκείου και στις 8 Απριλίου 2021 για τους μαθητές/τριες του Γυμνασίου.

Το πρόγραμμα του 1ου Διαδικτυακού Μαθητικού Μαθηματικού Φεστιβάλ θα περιλαμβάνει παράλληλες δράσεις:
Ομιλίες.
Συνεντεύξεις.
Θεατρικά και Μουσικά Δρώμενα.
Επίλυση Μαθηματικών γρίφων.

Σας ενημερώνουμε ότι ήδη έχει εξασφαλισθεί η συμμετοχή των κ. Κωνσταντίνου Δασκαλάκη Καθηγητή του ΜΙΤ και του Αθανασίου Φωκά καθηγητή του Cambridge.

Όσοι από τους συμμετέχοντες μαθητές πετύχουν στην επίλυση γρίφων βαθμολογία μεγαλύτερη του 80% θα τους αποσταλεί αριστείο διάκρισης.

Στόχοι του Φεστιβάλ είναι οι μαθητές να:
αναγνωρίζουν ότι τα μαθηματικά διαπερνούν τον κόσμο γύρω μας
εκτιμούν τη χρησιμότητα, τη δύναμη και την ομορφιά των μαθηματικών
απολαμβάνουν τα μαθηματικά και να αναπτύξουν υπομονή και επιμονή κατά την επίλυση προβλημάτων
έχουν εμπιστοσύνη στη χρήση των μαθηματικών για την ανάλυση και την επίλυση προβλημάτων τόσο στο σχολείο όσο και σε πραγματικές καταστάσεις
αναπτύξουν τις γνώσεις, τις δεξιότητες και τις στάσεις που απαιτούνται για την συνέχιση περαιτέρω σπουδών στα μαθηματικά
αναπτύξουν κριτική εκτίμηση της χρήσης της τεχνολογίας των πληροφοριών και των επικοινωνιών στα μαθηματικά
εκτιμήσουν τη διεθνή διάσταση των μαθηματικών και τις πολυπολιτισμικές και ιστορικές προοπτικές τους.
υποστηριχθούν οι μαθητές στην ενίσχυση της αυτοπεποίθησης, της αυτοεκτίμησης και στην ενδυνάμωση της θετικής σκέψης

Κατά την διεξαγωγή του 1ου Διαδικτυακού Μαθητικού Μαθηματικού Φεστιβάλ, θα προβληθούν εργασίες και δρώμενα σχετικά με Μαθηματικά. Τα σχολεία και οι εκπαιδευτικοί - μαθηματικοί που επιθυμούν να συμμετάσχουν στα δρώμενα με ομάδες μαθητών/τριων, έχουν τη δυνατότητα να δηλώσουν την πρόθεσή τους και να αποστείλουν το τελικό προϊόν μέχρι την Κυριακή 14 Μαρτίου 2021.

Για περισσότερες πληροφορίες οι ενδιαφερόμενοι μπορούν να απευθύνονται:
κ. Μπουραζάνα Κωνσταντίνο, kbour@sch.gr \ 6937754165,
κ. Θεοχάρη Δημήτριο, theoj2009@gmail.com \6973551759

Καθώς και να ανατρέξουν στον σχετικό ιστότοπο: http://omathimatikos.gr

# data[].attributes.attachment_link.authors[].name
Τίνα Νάντσου

# data[].attributes.attachment_link.title
Πειράματα Φυσικής με Απλά Υλικά Science Experiments for Kids

# data[].attributes.attachment_link.description
Διοργάνωση του 1ου Διαδικτυακού Μαθητικού Μαθηματικού Φεστιβάλ Ο Συντονιστής Εκπαιδευτικού Έργου Μαθηματικών κ. Κωνσταντίνος Μπουραζάνας σε συνεργασία με την Περιφερειακή Διεύθυνση Εκπαίδευσης Θεσσαλίας και με τις Διευθύνσεις Δευτεροβάθμιας Εκπαίδευσης Καρδίτσας, Λάρισας και Τρικάλων, αλλά και εκπαιδευτικούς από όλη τη χώρα, πρόκειται να διοργανώσουν το 1ο Διαδικτυακό Μαθητικό Μαθηματικό Φεστιβάλ.

# data[].attributes.headline
ΠΙΚ ΝΙΚ-ΤΗΛΕΚΠΑΙΔΕΥΣΗ

# data[].attributes.subject
ΠΙΚ ΝΙΚ-ΤΗΛΕΚΠΑΙΔΕΥΣΗ

# data[].attributes.body
"....Μπορείτε κι εσείς εφόσον το επιθυμούν και τα παιδιά, τις ημέρες του Σαββατοκύριακου στο σπίτι σε όποιο χώρο συναποφασίσετε να κάνετε πικνικ. Οι μικροί μαθητές  γνωρίζουν τι πρέπει να έχουν μαζί τους… Θα ήταν ένας καλός συνδυασμός για το μάθημα των Αγγλικών που θα υλοποιηθεί τη Δευτέρα..", μέρος της ηλεκτρονικής αλληλογραφίας με τους γονείς για το συσχετισμό με το μάθημα των αγγλικών κατά τη διάρκεια της εξαποστάσεως διδασκαλίας.

# data[].attributes.headline
ΤΟ ΚΥΝΗΓΙ ΤΟΥ ΧΑΜΕΝΟΥ ΘΗΣΑΥΡΟΥ-ΤΗΛΕΚΠΑΙΔΕΥΣΗ

# data[].attributes.subject
ΤΟ ΚΥΝΗΓΙ ΤΟΥ ΧΑΜΕΝΟΥ ΘΗΣΑΥΡΟΥ-ΤΗΛΕΚΠΑΙΔΕΥΣΗ

# data[].attributes.body
·        "Το ταξίδι με το αερόστατο (που τα παιδιά είχαν ζωγραφίσει σε προηγούμενη δραστηριότητα και είχαν αποφασίσει τον προορισμό) φτάνει στο τέλος του…. Όμως κάτι περίεργο συμβαίνει. Ο τόπος προσγείωσης δεν είναι ο αναμενόμενος… Βρέθηκαν κατά την προσγείωση σε ένα μαγεμένο δάσος όπου όλα είναι διαφορετικά (για το κάθε παιδί ότι φαντάζεται). Και δε φτάνει αυτό, ξαφνικά τα ρούχα τους άλλαξαν και το πρόσωπό τους επίσης (ας αποφασίσουν τι θέλουν να ντυθούν με όποια υλικά υπάρχουν στο σπίτι: ρούχα, καπέλα, αξεσουάρ κλπ. και αναλόγως αν θέλουν να μακιγιαριστούν. Θα ήταν καλό να αποφύγουμε τις έτοιμες αποκριάτικες στολές).

Ποιος αλήθεια μπορεί να τους βοηθήσει;

Εκείνη τη στιγμή εμφανίζεται ο Ολι η σοφή κουκουβάγια που έχει πετάξει σε πολλές χώρες και γνωρίζει πολλές γλώσσες και τους λέει το εξής:

Υπάρχει ένας κρυμμένος θησαυρός (μπορεί να είναι ένα μπαλόνι, ένας χυμός, αυτοκόλλητα κλπ),  ένας για τον κάθε έναν από σας γιατί είσαστε μοναδικοί και διαφορετικοί. Αλλά για να τον βρείτε πρέπει να λύσετε τους γρίφους που γράφουν οι 5 μαγικές κάρτες …. (παράρτημα 1)

Για τη δημιουργία των 5 καρτών κόβουμε στη μέση χαρτιά Α4 και αντιγράφουμε σε κάθε κάρτα ότι αναφέρεται στη 2η σελίδα. Αφήνουμε λίγο κενό στις κάρτες γιατί θα χρειαστεί να ζωγραφίσουν τα παιδιά.

Κάθε μια κάρτα που θα βρίσκουν θα την φέρνουν να τη διαβάζουμε στη ψηφιακή μας τάξη και μετά θα πηγαίνουν να ανακαλύπτουν το χώρο που τους λέει.

Η διαδικασία θα παραμείνει κρυφή από τα παιδιά για να απολαύσουν τις εκπλήξεις!", μέρος του μηνύματος που στάλθηκε στους γονείς για τη συμμετοχή τους στο παιχνίδι.
Τα παιδιά με τη λήξη της δραστηριότητας ζωγράφισαν το κάθε αντικείμενο που αφορούσε στις κάρτες του παιχνιδιού και δημιούργησαν το χάρτη της περιπέτειάς τους.

# data[].attributes.headline
ΣΥΝΑΙΣΘΗΜΑΤΑ

# data[].attributes.subject
ΣΥΝΑΙΣΘΗΜΑΤΑ

# data[].attributes.body
Με αφορμή την διαχείριση των διαπροσωπικών μας σχέσεων (βρισκόμαστε ακόμη στην περίοδο της προσαρμογής στη σχολική τάξη), εκφράζουμε τα συναισθήματά μας, επιλέγουμε ένα συναίσθημα και δημιουργούμε τις φατσούλες των συναισθημάτων τις οποίες και τοποθετούμε στη γωνιά του κουκλοθέατρου για χρήση σε ελεύθερη και οργανωμένη δραστηριότητα.

# data[].attributes.headline
Η ΔΗΜΙΟΥΡΓΙΑ ΤΟΥ ΚΟΣΜΟΥ

# data[].attributes.subject
Η ΔΗΜΙΟΥΡΓΙΑ ΤΟΥ ΚΟΣΜΟΥ

# data[].attributes.body
"...Η θεματική για την οποία τα παιδιά έχουν δείξει ιδιαίτερο ενδιαφέρον είναι αυτή των ζώων. Έτσι αποφασίσαμε να πάρουμε το αερόστατο και να ταξιδέψουμε στη γη. Σε μια πρώτη γνωριμία είδαμε τη φουσκωτή στρογγυλή γη με τα ζωγραφιστά ζωάκια και παράλληλα τον επίπεδο παγκόσμιο πολιτικό χάρτη και μιλήσαμε για τη δημιουργία του κόσμου..." μέρος ηλεκτρονικού μηνύματος στους γονείς στη δια ζώσης διδασκαλία για να μη χαθεί η συνέχεια της επικοινωνίας και ενημέρωσης. Σε αυτό το πλαίσιο συζητήσαμε για τον προσανατολισμό των ανθρώπων (πυξίδα) και των ζώων: όσφρηση, όραση, ακοή...). Άλλο ένα στοιχείο στη διαφορετικότητα ανθρώπου-ζώου είναι η γλώσσα και η σκέψη.

# data[].attributes.attachment_link.authors[].name
Γιώργος Ρουχωτάς

# data[].attributes.attachment_link.title
Μια φορά κι έναν καιρό ήταν ο άνθρωπος - Η δημιουργία της Γης !!

# data[].attributes.body
Ακούσαμε το τραγούδι του Louis Armstrong: What a wonderful world και συζητήσαμε για τη γλώσσα που μιλά, τις εποχές, τη μουσική, τις εικόνες του βίντεο και τα συναισθήματα που μας προκαλούνται.

# data[].attributes.attachment_link.title
Louis Armstrong - What A Wonderful World (Official Video)

# data[].attributes.headline
ΚΑΤΑΣΚΕΥΗ ΠΥΞΙΔΑΣ

# data[].attributes.subject
ΚΑΤΑΣΚΕΥΗ ΠΥΞΙΔΑΣ

# data[].attributes.body
Κατασκευάσαμε την πυξίδα με χάρτινα πιάτα, κάνσον, Α4, κόλλες και ψαλίδια και συμμετείχαμε σε βιωματικά παιχνίδια.

# data[].attributes.headline
ΝΟΤΙΟΣ ΠΟΛΟΣ ΠΙΓΚΟΥΙΝΟΙ

# data[].attributes.subject
ΝΟΤΙΟΣ ΠΟΛΟΣ ΠΙΓΚΟΥΙΝΟΙ

# data[].attributes.body
Οι πιγκουίνοι είναι ζώα που ζουν στο νότιο πόλο στην Ανταρκτική. Είδαμε βίντεο, διαβάσαμε παραμύθια, χορέψαμε...

# data[].attributes.attachment_link.title
Πιγκουίνοι/τραγούδι μουσικοκινητικής αγωγής/παιδικό τραγούδι/penguin song in Greek

# data[].attributes.headline
ΖΩΑ ΣΤΗΝ ΑΡΚΤΙΚΗ-ΤΗΛΕΚΠΑΙΔΕΥΣΗ

# data[].attributes.subject
ΖΩΑ ΣΤΗΝ ΑΡΚΤΙΚΗ-ΤΗΛΕΚΠΑΙΔΕΥΣΗ

# data[].attributes.body
Μιλήσαμε για τα ζώα της Αρκτικής, γίναμε κι εμείς ζωάκια με ήχο και κίνηση. Παίξαμε το παιχνίδι των ζώων μέσω του διαδικτυακού παιχνιδιού wheel of names

# data[].attributes.attachment_link.readable_text
The page is slow to load and there may have been an error. To fix it, please refresh the page.

1. Windows, Linux or Chromebook: press Ctrl F5.

2. Mac computer:

Safari: press Option Command E and then Command R.

Other browsers: press Command Shift R.

3. Phone or tablet: swipe down from the top of the page.

If this doesn't work, try going to old.wheelofnames.com.

# data[].attributes.attachment_link.description
Free and easy to use spinner. Used by teachers and for raffles. Enter names, spin wheel to pick a random winner. Customize look and feel, save and share wheels.

# data[].attributes.headline
ΜΑΣΚΕΣ ΑΓΑΠΗΜΕΝΩΝ ΖΩΩΝ

# data[].attributes.subject
ΜΑΣΚΕΣ ΑΓΑΠΗΜΕΝΩΝ ΖΩΩΝ

# data[].attributes.body
"...Εσείς μπορείτε μαζί με τα παιδιά σας να κατασκευάσετε τη μάσκα με το αγαπημένο  τους ζώο. Η μάσκα αυτή μπορεί να έρθει στο σχολείο και να χρησιμοποιηθεί με οδηγό τη φαντασία, σε αυτοσχέδια δρώμενα!", μέρος γραπτής επικοινωνίας με τους γονείς (η πεταλούδα κατασκευάστηκε από μαθητή για τη δασκάλα του).

# data[].attributes.headline
ΚΑΤΑΣΚΕΥΗ ΠΟΛΙΚΗΣ ΑΡΚΟΥΔΑΣ-ΤΗΛΕΚΠΑΙΔΕΥΣΗ

# data[].attributes.subject
ΚΑΤΑΣΚΕΥΗ ΠΟΛΙΚΗΣ ΑΡΚΟΥΔΑΣ-ΤΗΛΕΚΠΑΙΔΕΥΣΗ

# data[].attributes.body
"...κατασκευή της πολικής αρκούδας. Θα χρειαστούμε: λευκό χαρτί ή χάρτινο πιάτο ή λευκό χαρτόνι ή χαρτί λευκό κολλημένο σε οποιοδήποτε χαρτόνι (για τη βάση του προσώπου), κόλλα, ψαλίδι, χαρτοπετσέτες λευκές ή χαρτί υγείας λευκό, μαρκαδόροι (σκούρο χρώμα για μάτια και μύτη), κεσεδάκι γιαουρτιού μικρό για μύτη.", μέρος ηλεκτρονικού μηνύματος στους γονείς. Φορέσαμε τη μάσκα της αρκούδας, κάναμε τους ήχους της και μιμηθήκαμε την κίνησή της.

# data[].attributes.attachment_link.title
κατασκευή αρκούδας

# data[].attributes.headline
ΖΩΑ ΣΕ ΧΕΙΜΕΡΙΑ ΝΑΡΚΗ

# data[].attributes.subject
ΖΩΑ ΣΕ ΧΕΙΜΕΡΙΑ ΝΑΡΚΗ

# data[].attributes.body
Συζητήσαμε για ποιους λόγους τα ζώα πέφτουν σε χειμερία νάρκη (έλλειψη φαγητού...). Κοιμηθήκαμε κι εμείς για να νιώσουμε τους χτύπους της καρδιάς μας σε ηρεμία. Αναφέραμε ότι την ώρα του ύπνου δεν έχουμε την ανάγκη του φαγητού και συνηθέστερα άλλων σωματικών αναγκών. Απαντήσαμε στην ερώτηση ποια ζώα γνωρίζουμε ότι πέφτουν σε χειμερία νάρκη και παρακολουθήσαμε και επεξεργαστήκαμε το παρακάτω βίντεο.

# data[].attributes.attachment_link.title
Ζώα σε χειμερία νάρκη

# data[].attributes.headline
ΕΠΙΤΡΑΠΕΖΙΟ ΠΑΙΧΝΙΔΙ ΜΝΗΜΗΣ - ΖΩΑ ΣΕ ΧΕΙΜΕΡΙΑ ΝΑΡΚΗ (1ο ΜΕΡΟΣ)-ΤΗΛΕΚΠΑΙΔΕΥΣΗ

# data[].attributes.subject
ΕΠΙΤΡΑΠΕΖΙΟ ΠΑΙΧΝΙΔΙ ΜΝΗΜΗΣ - ΖΩΑ ΣΕ ΧΕΙΜΕΡΙΑ ΝΑΡΚΗ (1ο ΜΕΡΟΣ)-ΤΗΛΕΚΠΑΙΔΕΥΣΗ

# data[].attributes.body
"...Επίσης μπορούν να είναι έτοιμα τα παρακάτω φύλλα εργασίας σε Α4 λευκό χαρτί (έντονα τα αντίστοιχα γράμματα)  που αποτελούν την προετοιμασία μας για το παιχνίδι μνήμης των ζώων σε χειμερία νάρκη το οποίο θα ολοκληρώσουμε και θα παίξουμε στη ψηφιακή μας τάξη.", μέρος ηλεκτρονικού μηνύματος στους γονείς. Τα παιδιά ζωγράφισαν το ζώο δίπλα στη λέξη. Στη συνέχεια κόψανε τις κάρτες και αντιστοίχησαν την εικόνα με τη λέξη αρχικά με ανοιχτές τις κάρτες και στη συνέχεια κλειστές. Μετά πήραν το ρόλο του αρχηγού του παιχνιδιού. Για τα συγκεκριμένα ζώα είχε γίνει αναφορά στη δια ζώσης διδασκαλία. Επίσης είναι λέξεις που επεξεργαζόμαστε στο Αλφαβητάρι μας.

# data[].attributes.attachment_link.title
επιτραπεζιο 1 ζωα σε χειμερια ναρκη

# data[].attributes.headline
ΣΚΙΕΣ-ΤΗΛΕΚΠΑΙΔΕΥΣΗ

# data[].attributes.subject
ΣΚΙΕΣ-ΤΗΛΕΚΠΑΙΔΕΥΣΗ

# data[].attributes.body
Μιλάμε για τις σκιές, πώς αυτές δημιουργούνται (παίζαμε και την ώρα του διαλείμματος στη δια ζώσης διδασκαλία με τον ήλιο και το σώμα μας).  Που αλλού έχουμε δει σκιές με τεχνητό φως (θέατρο σκιών Καραγκιόζης). Παρακολουθήσαμε το παρακάτω βίντεο ώστε να προχωρήσουμε κι εμείς στην αναπαράσταση των σκιών των ζώων. Επιπροσθέτως μια μαθήτρια μας έδειξε και τον τρόπο αναπαράστασης της σκιάς της χελώνας...

# data[].attributes.attachment_link.title
How to make Shadow Animals with your Hands

# data[].attributes.headline
ΔΗΜΙΟΥΡΓΟΥΜΕ ΣΚΙΕΣ ΖΩΩΝ- ΤΗΛΕΚΠΑΙΔΕΥΣΗ

# data[].attributes.subject
ΔΗΜΙΟΥΡΓΟΥΜΕ ΣΚΙΕΣ ΖΩΩΝ- ΤΗΛΕΚΠΑΙΔΕΥΣΗ

# data[].attributes.body
Στη ψηφιακή μας τάξη μεταμφιεζόμαστε σε τρελούς επιστήμονες και ζωγράφους. Είναι μια διαδικασία που αγαπούν τα παιδιά και συμβάλει στη διατήρηση του ενδιαφέροντος τους στο μάθημα. Σε αυτό το πλαίσιο κάνουμε πειράματα, παίζουμε με το φώς και δημιουργούμε τις σκιές των ζώων βασιζόμενοι στο ανωτέρω βίντεο.

# data[].attributes.headline
ΣΥΝΕΡΓΑΣΙΑ ΜΕ ΤΗΝ ΕΚΠΑΙΔΕΥΤΙΚΟ ΠΕ 06:

# data[].attributes.subject
ΣΥΝΕΡΓΑΣΙΑ ΜΕ ΤΗΝ ΕΚΠΑΙΔΕΥΤΙΚΟ ΠΕ 06:

# data[].attributes.body
Ο τρόπος συνεργασίας-προετοιμασίας με τη συνάδελφο των Αγγλικών πραγματοποιείται μέσω viber, mail, google doc, τηλεφωνικής επικοινωνίας, εκτός εργασιακού ωραρίου. Η διαζώσης επικοινωνία είναι εξαιρετικά δύσκολη λόγω απουσίας κοινού χρόνου παραμονής στη σχολική μονάδα (διαφορετικά διδακτικά ωράρια). Κατά τη διάρκεια διεξαγωγής των δραστηριοτήτων η εκπαιδευτικός ΠΕ60 στηρίζει ως προς το παιδαγωγικό έργο (πχ. στην υλοποίηση φύλλων εργασίας ή Βιωματικών & εικαστικών δραστηριοτήτων κλπ), κάνει προτάσεις για την προσαρμογή του μαθήματος στην ηλικία των μαθητών, στηρίζει στην υλικοτεχνική υποστήριξη (προσωπικός ηλεκτρονικός υπολογιστής), καθώς και στο συντονισμό των μικρών μαθητών. Κατά  την έναρξη του προγράμματος διαπιστώσαμε ότι ήταν αντικειμενική η δυσκολία ταυτοποίησης των θεματικών όταν η μαθησιακή διαδικασία  "τρέχει" καθημερινά και αναπροσαρμόζεται όταν χρειαστεί στα ενδιαφέροντα των παιδιών (το μάθημα των αγγλικών είναι 2 ώρες). Στη πορεία του όμως και λόγω της θετικής εξέλιξης της συνεργασίας των εκπαιδευτικών ΠΕ60 & ΠΕ06 αυτό κατά ένα μεγάλο βαθμό ξεπεράστηκε. Τον τελευταίο μήνα του προγράμματος έγιναν και κάποιες επιτυχημένες προσπάθειες co teaching όπως: η Γιορτή της Μητέρας και οι δραστηριότητες του Ιουνίου: α) ζώα σε χειμερία νάρκη, (βιωματικό παιχνίδι) & β) η δημιουργία του Αναμνηστικού λήξης (εργασία σε ομάδες).

# data[].attributes.headline
ΠΑΡΑΤΗΡΗΣΗ 1:

# data[].attributes.subject
ΠΑΡΑΤΗΡΗΣΗ 1:

# data[].attributes.body
Στη τάξη του νηπιαγωγείου υπάρχουν θεματικές που ενυπάρχουν στις υπόλοιπες που υλοποιούνται όλο το χρόνο όπως:
οι ρουτίνες μας (καιρός, ημερομηνία, μέρες, μήνες), τα συναισθήματα (ως μέσο αξιολόγησης δραστηριοτήτων, διαχείρισης διαπροσωπικών σχέσεων), τα χρώματα (στις εικαστικές δραστηριότητες, στη φύση..), τα σχήματα ( στο ελεύθερο παιχνίδι, στο περιβάλλοντα χώρο...), κλπ.
Πέραν των ανωτέρω πραγματοποιείται επεξεργασία εποχικών θεμάτων όπως: 17η Νοέμβρη, Χριστούγεννα κλπ, καθώς και εξειδικευμένη θεματική που μπορεί να αφορά σε θεματική δηλωμένη σε προγράμματα Σχολικών Δραστηριότητων.
Ο/η νηπιαγωγός έχει την ελευθερία να χτίζει και να προγραμματίζει τη μαθησιακή διαδικασία εξελικτικά και σύμφωνα με τα ενδιαφέρονται των παιδιών.
Επιπροσθέτως η πολυγλωσσία στο νηπιαγωγείο προσεγγίζεται ήδη μέσα από προγράμματα e twinning, σχολικών δρστηριοτήτων, παγκόσμιες ημέρες κλπ, (η καλημέρα σε άλλες γλώσσες, σημαίες κρατών κλπ), αλλά και από ιδιαιτερότητες που μπορεί να προκύψουν σε μια σχολική τάξη όπως αλλοδαποί μαθητές - προσφυγόπαιδες. Επίσης στα πλαίσια του αναδυόμενου γραμματισμού στο νηπιαγωγείο ενθαρρύνονται τα παιδιά να αναγνωρίζουν λέξεις στο περιβάλλοντα χώρο τους όπως πινακίδες στο δρόμο, στα αντικείμενα του super market κλπ όπου και υπάρχει το στοιχείο της πολυγλωσσίας. Επίσης στις γωνιές της τάξης όπως το μανάβικο υπάρχουν στοιχεία των αντικειμένων σε  ξένη γλώσσα και πολλά άλλα.
Το παιδί στο νηπιαγωγείο: "Μαθαίνει πως να μαθαίνει"

# data[].attributes.headline
ΠΑΡΑΤΗΡΗΣΗ 2:

# data[].attributes.subject
ΠΑΡΑΤΗΡΗΣΗ 2:

# data[].attributes.body
Πρόταση για Θεματολογία Αγγλικών (αποθετήριο): Ρουτίνες: ημέρες, ημερομηνία (αριθμοί), εποχές, μήνες, καιρός, παρουσιολόγιο. Λοιπά θέματα: συναισθήματα, διατροφή, σχήματα, εποχιακά θέματα (Χριστούγεννα, Απόκριες, Πάσχα, καλοκαίρι, φθινόπωρο, άνοιξη, χειμώνας κλπ), χρώματα, παγκόσμιες ημέρες, οικογένεια, ο εαυτός μου. Η παραπάνω πρόταση στηρίζεται σε θεματολογία που μπορεί να "τρέχει" σε όλη  τη διάρκεια του σχολικού έτους σε τάξη νηπιαγωγείου. Κι αυτό διότι:
σε μια τάξη νηπιαγωγείου κατά την τρέχουσα σχολική χρονιά φοιτούν 2 ηλικίες νηπίων(νήπια- προνήπια).Αυτό ερμηνεύεται ως εξής: την επόμενη σχολική χρονιά τα νήπια θα πάνε δημοτικό και τα προνήπια θα παραμείνουν στο ίδιο τμήμα ως νήπια. Επίσης θα υπάρχει κινητικότητα λόγω μετεγγραφών  μαθητών από άλλες πόλεις της ελλάδας αλλά και του εξωτερικού ως νήπια ή προνήπια. Οι ίδιες δραστηριότητες μπορούν να έχουν και μια πιο εξελιγμένη μορφή στην περίπτωση που κατά το πρώτο έτος τις έχουν ήδη διδαχθεί τα παιδιά. Επίσης για τις περιπτώσεις που υπάρχουν παιδιά 2ο έτος στο νηπιαγωγείο και νέοι μαθητές τότε μπορούν να δουλεύονται σε ομάδες.
Με αυτό το τρόπο μπορεί να ενισχύεται και η προφορική ανάπτυξη της αγγλικής γλώσσας.

# data[].attributes.headline
ΠΑΡΑΤΗΡΗΣΗ 3: ΠΡΟΤΑΣΗ ΕΠΙΜΟΡΦΩΣΗΣ ΕΚΠ/ΚΟΥ ΠΕ 06

# data[].attributes.subject
ΠΑΡΑΤΗΡΗΣΗ 3: ΠΡΟΤΑΣΗ ΕΠΙΜΟΡΦΩΣΗΣ ΕΚΠ/ΚΟΥ ΠΕ 06

# data[].attributes.body
Προκειμένου για την ομαλότερη ένταξη των αγγλικών σε τάξη νηπιαγωγείου χρήσιμη θα ήταν η επιμόρφωση των εκπαιδευτικών ΠΕ 06 σχετικά με το αναλυτικό πρόγραμμα του νηπιαγωγείου και τις παιδαγωγικές αρχές του, δεδομένου ότι το αντικείμενο σπουδών αφορά άλλη βαθμίδα της εκπαίδευσης. Επιπροσθέτως το δημοτικό σχολείο στο οποίο διδάσκεται η αγγλική γλώσσα έχει διαφορετικό αναλυτικό πρόγραμμα.

# data[].attributes.headline
ΠΑΡΑΤΗΡΗΣΗ 4: ΕΠΙΜΟΡΦΩΣΗ ΕΚΠ/ΚΟΥ ΠΕ 60

# data[].attributes.subject
ΠΑΡΑΤΗΡΗΣΗ 4: ΕΠΙΜΟΡΦΩΣΗ ΕΚΠ/ΚΟΥ ΠΕ 60

# data[].attributes.body
Κατά την τρέχουσα σχολική χρονιά παρακολούθησα το τρίμηνο εκπαιδευτικό πρόγραμμα του Πανεπιστημίου Θεσσαλίας:

Αγγλικά στο Νηπιαγωγείο: Προς μια Πολυγλωσσική Εκπαίδευση, προκειμένου να υποστηρίξω με τον καλύτερο δυνατό τρόπο το αντικείμενο του πιλοτικού προγράμματος και να συμβάλω στην αυτοεξέλιξή μου.

# data[].attributes.headline
ΔΡΑΣΤΗΡΙΟΤΗΤΕΣ ΠΟΥ ΣΧΕΤΙΖΟΝΤΑΙ ΜΕ ΤΟ ΜΑΘΗΜΑ ΤΩΝ ΑΓΓΛΙΚΩΝ ΑΝΑ ΜΗΝΑ...

# data[].attributes.subject
ΔΡΑΣΤΗΡΙΟΤΗΤΕΣ ΠΟΥ ΣΧΕΤΙΖΟΝΤΑΙ ΜΕ ΤΟ ΜΑΘΗΜΑ ΤΩΝ ΑΓΓΛΙΚΩΝ ΑΝΑ ΜΗΝΑ...

# data[].attributes.body
Οι δραστηριότητες που ακολουθούν είναι σύμφωνες με το ΑΠΣ ΔΕΠΠΣ για το νηπιαγωγείο και αφορούν σε θεματικές  πάνω στις οποίες "κούμπωσαν" οι δραστηριότητες του μαθήματος των αγγλικών.

# data[].attributes.headline
ΓΥΜΝΑΖΟΜΑΣΤΕ...-ΤΗΛΕΚΠΑΙΔΕΥΣΗ

# data[].attributes.subject
ΓΥΜΝΑΖΟΜΑΣΤΕ...-ΤΗΛΕΚΠΑΙΔΕΥΣΗ

# data[].attributes.body
Κατά τη διάρκεια των ψηφιακών μαθημάτων μας κάνουμε και τη γυμναστική μας, γιατί για να είναι ο νους  υγιής πρέπει να είναι και το σώμα υγιές....

# data[].attributes.attachment_link.title
ΝΗΠΙΑΓΩΓΕΙΟ & ΔΗΜΟΤΙΚΟ(4) -ΦΥΣΙΚΗ ΑΓΩΓΗ

# data[].attributes.headline
ΕΠΙΤΡΑΠΕΖΙΟ ΠΑΙΧΝΙΔΙ ΜΝΗΜΗΣ - ΖΩΑ ΣΕ ΧΕΙΜΕΡΙΑ ΝΑΡΚΗ (2ο ΜΕΡΟΣ)-ΤΗΛΕΚΠΑΙΔΕΥΣΗ

# data[].attributes.subject
ΕΠΙΤΡΑΠΕΖΙΟ ΠΑΙΧΝΙΔΙ ΜΝΗΜΗΣ - ΖΩΑ ΣΕ ΧΕΙΜΕΡΙΑ ΝΑΡΚΗ (2ο ΜΕΡΟΣ)-ΤΗΛΕΚΠΑΙΔΕΥΣΗ

# data[].attributes.body
Συνεχίσαμε (μέρος 2ο) τη δημιουργία του επιτραπέζιου παιχνιδιού μας: Ζώα σε χειμερία νάρκη. Προσθέσαμε δραστηριότητα αρίθμησης μετρώντας και γράφοντας τον αριθμό των  γραμμάτων από τον οποίο απαρτίζεται η λέξη του ζώου καθώς και το σύνολο των καρτών του παιχνιδιού το οποίο σε επόμενη διδακτική ώρα θα παίξουμε με όλες τις κάρτες:24.

# data[].attributes.headline
ΕΠΟΧΕΣ-ΤΗΛΕΚΠΑΙΔΕΥΣΗ

# data[].attributes.subject
ΕΠΟΧΕΣ-ΤΗΛΕΚΠΑΙΔΕΥΣΗ

# data[].attributes.body
Μιλήσαμε για την αλλαγή των εποχών, την άνοιξη και αναφέραμε ποιες είναι αυτές: ξύπνημα της φύσης (φυτά - ζώα-αλλαγή καιρού). Χρησιμοποιήσαμε το ψηφιακό μας ημερολόγιο και παίξαμε με τον τροχό των εποχών που δημιούργησε η νηπιαγωγός μέσω του διαδικτυακού παιχνιδιού Wheel of names. Οι εικόνες αφορούν σε πίνακες ζωγραφικής γνωστών Ελλήνων και ξένων ζωγράφων (klimt-φθινόπωρο, giuseppe-arcimboldo-άνοιξη, Νικόλαος Λύτρας-καλοκαίρι, monet-χειμώνας). Αναγνωρίσαμε τις εποχές στους πίνακες και στο γραπτό λόγο.

# data[].attributes.attachment_link.description
Free and easy to use. Used by teachers and for raffles. Enter names, spin wheel to pick a random winner. Customize look and feel, save and share wheels.

# data[].attributes.headline
 Η ΑΝΟΙΞΗ ΤΟΥ GIUSEPPE ARCIMBOLDO-ΤΗΛΕΚΠΑΙΔΕΥΣΗ

# data[].attributes.subject
 Η ΑΝΟΙΞΗ ΤΟΥ GIUSEPPE ARCIMBOLDO-ΤΗΛΕΚΠΑΙΔΕΥΣΗ

# data[].attributes.body
Παρατηρήσαμε τον αναφερόμενο πίνακα ζωγραφικής, μιλήσαμε για τα χρώματα, τα σχήματα, τη μορφή και καλλιεργώντας την αισθητική μας στα πλαίσια της τέχνης γίναμε δημιουργοί και φτιάξαμε το δικό μας πίνακα ζωγραφικής τον οποίο και παρουσιάσαμε.

# data[].attributes.headline
ΜΑΣΚΑΡΕΜΑΤΑ-ΤΗΛΕΚΠΑΙΔΕΥΣΗ

# data[].attributes.subject
ΜΑΣΚΑΡΕΜΑΤΑ-ΤΗΛΕΚΠΑΙΔΕΥΣΗ

# data[].attributes.body
Συζητήσαμε για τα ήθη και έθιμα της αποκριάς στην Ελλάδα και παρακολουθήσαμε σχετικά βίντεο. Μεταμφιεστήκαμε στη ψηφιακή μας τάξη, μαντέψαμε τη στολή του συμμαθητή μας και μετά από καταγραφές η νηπιαγωγός δημιούργησε στο διαδικτυακό παιχνίδι Wheel of names  τον τροχό της αποκριάς. (με τις στολές και τα ονόματα των παιδιών-στην παρούσα ανάρτηση έχουν αφαιρεθεί τα ονόματα των παιδιών). Παίξαμε το παιχνίδι μαντεύοντας τη στολή και το φίλο μας που τη φορούσε και αναγνωρίσαμε το όνομά του. Παιχνίδι μνήμης, παρατηρητικότητας και γλώσσας.

# data[].attributes.attachment_link.description
Free and easy to use. Used by teachers and for raffles. Enter names, spin wheel to pick a random winner. Customize look and feel, save and share wheels.

# data[].attributes.headline
Η ΑΠΟΚΡΙΑ ΣΤΗ ΒΕΝΕΤΙΑ-ΤΗΛΕΚΠΑΙΔΕΥΣΗ

# data[].attributes.subject
Η ΑΠΟΚΡΙΑ ΣΤΗ ΒΕΝΕΤΙΑ-ΤΗΛΕΚΠΑΙΔΕΥΣΗ

# data[].attributes.body
Παρακολουθήσαμε βίντεο για τα μασκαρέματα στη πόλη της Ιταλίας τη Βενετία, συζητήσαμε για τις διαφορές με τις μεταμφιέσεις στην Ελλάδα (υλικό, πρόσωπα, εκφράσεις), την είδαμε στο χάρτη και ζωγραφίσαμε την αμφίεση που μας έκανε εντύπωση.

# data[].attributes.headline
ΠΑΝΕΛΛΗΝΙΑ ΗΜΕΡΑ ΚΑΤΑ ΤΗΣ ΣΧΟΛΙΚΗΣ ΒΙΑΣ ΚΑΙ ΤΟΥ ΕΚΦΟΒΙΣΜΟΥ(6-3-2021)

# data[].attributes.subject
ΠΑΝΕΛΛΗΝΙΑ ΗΜΕΡΑ ΚΑΤΑ ΤΗΣ ΣΧΟΛΙΚΗΣ ΒΙΑΣ ΚΑΙ ΤΟΥ ΕΚΦΟΒΙΣΜΟΥ(6-3-2021)

# data[].attributes.body
Σε σχετική επικοινωνία με τους γονείς αναφέρθηκε η θεματολογία της εβδομάδας: "...Με αφορμή την Πανελλήνια ημέρα κατά της σχολικής βίας και του εκφοβισμού (6-3-2021), με το ξεκίνημα της εβδομάδας θα ασχοληθούμε με σχετική θεματολογία". Τη Δευτέρα 8-3-2021 με την έναρξη της 1ης διδακτικής ώρας ένας μαθητής μας παρουσίασε την αφίσα: "Το τρένο της φιλίας" που είχε δημιουργήσει το Σαββατοκύριακο στο σπίτι με τη μητέρα του για την τάξη του. Σε αυτή την αφίσα ήταν τα ονόματα των συμμαθητών του και της δασκάλας του. Ανέφερε ότι με το άνοιγμα των σχολείων θα το φέρει στη τάξη μας. Με αφορμή λοιπόν αυτή την πληροφορία η συζήτηση κινήθηκε γύρω από την έννοια της φιλίας, της διαφορετικότητας, της αποδοχής, το σεβασμό. Μερικές από τις καταγραφές για τη φιλία ήταν: στηρίζουμε ο ένας τον άλλο-Λ νήπιο β΄ ηλικίας, παίζουμε με την αγάπη μαζί -μοιραζόμαστε, Ν-νήπιο β΄ ηλικίας, καλοσύνη Ο-νήπιο α΄ ηλικίας. Στην ερώτηση: τι κάνουμε στο σχολείο όταν προκύπτει πρόβλημα μερικές από τις απαντήσεις ήταν: ζητάμε συγνώμη Δ-νήπιο α΄ ηλικίας, του λέμε να σταματήσει με το καλό τα νεύρα με καλό τρόπο Φ-νήπιο α΄ ηλικίας, συζητάμε και τα λύνουμε Α-νήπιο β΄ ηλικίας, αγαπάμε δε τους χτυπάμε Θ-νήπιο β΄ ηλικίας.

# data[].attributes.attachment_link.title
αφισα το τρενο της φιλίας

# data[].attributes.headline
ΠΑΡΑΜΥΘΙ ΓΙΑ ΤΗΝ ΠΑΝΕΛΛΗΝΙΑ ΗΜΕΡΑ ΚΑΤΑ ΤΗΣ ΣΧΟΛΙΚΗΣ ΒΙΑΣ ΚΑΙ ΤΟΥ ΕΚΦΟΒΙΣΜΟΥ-ΤΗΛΕΚΠΑΙΔΕΥΣΗ

# data[].attributes.subject
ΠΑΡΑΜΥΘΙ ΓΙΑ ΤΗΝ ΠΑΝΕΛΛΗΝΙΑ ΗΜΕΡΑ ΚΑΤΑ ΤΗΣ ΣΧΟΛΙΚΗΣ ΒΙΑΣ ΚΑΙ ΤΟΥ ΕΚΦΟΒΙΣΜΟΥ-ΤΗΛΕΚΠΑΙΔΕΥΣΗ

# data[].attributes.body
Η προγραμματισμένη δραστηριότητα παραμυθιού με τίτλο: Τα χέρια δε χτυπάνε τα χέρια αγαπάνε, με συγγραφική ομάδα τους μαθητές του 1ου ολοήμερου νηπιαγωγείου Παλαιοκάστρου, "έδεσε" με την τελευταία φράση της προηγούμενης καταγραφής: "αγαπάμε δε τους χτυπάμε" Θ-νήπιο β΄ ηλικίας.
Τα παιδιά ανέφεραν ότι με τα χέρια μας: αγκαλιάζουμε Ε-νήπιο α΄ ηλικίας, πιάνουμε παιχνίδια Α-νήπιο β΄ ηλικίας, τρώμε, κάνουμε ποδήλατο, μηχανή Γ-νήπιο β΄ ηλικίας, χτυπάμε παλαμάκια, χαιρετάμε Δ-νήπιο α΄ ηλικίας,

# data[].attributes.attachment_link.authors[].name
Πες μου ένα παραμύθι! - Tell me a fairy tale!

# data[].attributes.attachment_link.title
Τα χέρια δε χτυπάνε, τα χέρια αγαπάνε

# data[].attributes.headline
ΖΩΓΡΑΦΙΚΗ ΓΙΑ ΤΗΝ ΗΜΕΡΑ ΚΑΤΑ ΤΗΣ ΣΧΟΛΙΚΗΣ ΒΙΑΣ ΚΑΙ ΤΟΥ ΕΚΦΟΒΙΣΜΟΥ-ΤΗΛΕΚΠΑΙΔΕΥΣΗ

# data[].attributes.subject
ΖΩΓΡΑΦΙΚΗ ΓΙΑ ΤΗΝ ΗΜΕΡΑ ΚΑΤΑ ΤΗΣ ΣΧΟΛΙΚΗΣ ΒΙΑΣ ΚΑΙ ΤΟΥ ΕΚΦΟΒΙΣΜΟΥ-ΤΗΛΕΚΠΑΙΔΕΥΣΗ

# data[].attributes.body
Τα παιδιά αφού παρακολούθησαν το ανωτέρω παραμύθι ζωγράφισαν το χέρι που επέλεξαν και αιτιολόγησαν.

# data[].attributes.headline
ΚΑΘΑΡΑ ΔΕΥΤΕΡΑ-ΤΗΛΕΚΠΑΙΔΕΥΣΗ

# data[].attributes.subject
ΚΑΘΑΡΑ ΔΕΥΤΕΡΑ-ΤΗΛΕΚΠΑΙΔΕΥΣΗ

# data[].attributes.body
Συζητήσαμε για τα ήθη και έθιμα της Καθαρής Δευτέρας, μελετήσαμε τον πίνακα του Σπύρου Βασιλείου: "Το τραπέζι της Καθαρής Δευτέρας", αναφερθήκαμε στο πέταγμα του χαρταετού και τι σημαίνει, μιλήσαμε για τις σύνθετες λέξεις (χαρταετός, χαρτοπόλεμος) και κατασκευάσαμε το δικό μας χαρταετό.

# data[].attributes.headline
ΟΙ ΧΑΡΤΑΕΤΟΙ ΤΟΥ ΜΙΚΗ ΘΕΟΔΩΡΑΚΗ-ΤΗΛΕΚΠΑΙΔΕΥΣΗ

# data[].attributes.subject
ΟΙ ΧΑΡΤΑΕΤΟΙ ΤΟΥ ΜΙΚΗ ΘΕΟΔΩΡΑΚΗ-ΤΗΛΕΚΠΑΙΔΕΥΣΗ

# data[].attributes.body
Παρακολουθήσαμε το βίντεο σε μουσική Μίκη Θεοδωράκη-οι χαρταετοί και εκφράσαμε τα συναισθήματα που μας προκαλεί. Το σύνολο των παιδιών ανέφεραν ότι τους χαλάρωσε ένιωσαν όμορφα και χαρούμενα.

# data[].attributes.attachment_link.authors[].name
Ήχοι του "χθες"...

# data[].attributes.attachment_link.title
Μίκης Θεοδωράκης ~ Χαρταετοί

# data[].attributes.headline
25η ΜΑΡΤΙΟΥ-ΤΗΛΕΚΠΑΙΔΕΥΣΗ

# data[].attributes.subject
25η ΜΑΡΤΙΟΥ-ΤΗΛΕΚΠΑΙΔΕΥΣΗ

# data[].attributes.body
Η 25η Μαρτίου είναι διπλή εορτή: Ο Ευαγγελισμός της Θεοτόκου και η Έναρξη της Ελληνικής Επανάστασης του 1821. Εφέτος γιορτάζουμε τα 200 χρόνια της Εθνικής μας Παλιγγενεσίας. Επεξεργαστήκαμε τις ανωτέρω έννοιες και μια από τις δραστηριότητες που υλοποιήσαμε ήταν για την Ελληνική Σημαία. Συζητήσαμε για τα χρώματα, το πλήθος των γραμμών και τι σημαίνουν και δημιουργήσαμε τη δική μας σημαία.

# data[].attributes.headline
ΔΡΑΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ (ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΣ ΤΟΥ ΓΟΝΕΙΣ) -ΤΗΛΕΚΠΑΙΔΕΥΣΗ

# data[].attributes.subject
ΔΡΑΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ (ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΣ ΤΟΥ ΓΟΝΕΙΣ) -ΤΗΛΕΚΠΑΙΔΕΥΣΗ

# data[].attributes.body
Η Παγκόσμια Ημέρα Παιδικού Βιβλίου γιορτάζεται κάθε χρόνο στις 2 Απριλίου, την ημέρα που γεννήθηκε ο μεγάλος Δανός παραμυθάς Χανς Κρίστιαν Άντερσεν. Την καθιέρωσε η Διεθνής Οργάνωση Βιβλίων για τη Νεότητα (Ιnternational Board on Books for Young People – ΙΒΒΥ) το 1966. Από τότε, κάθε χρόνο, ένα διαφορετικό εθνικό τμήμα της οργάνωσης αυτής ετοιμάζει ένα μήνυμα και μια αφίσα, που διανέμονται σε όλο τον κόσμο, με σκοπό να τονίσουν την αξία των βιβλίων και της ανάγνωσης και να ενθαρρύνουν τη διεθνή συνεργασία για την ανάπτυξη και τη διάδοση της λογοτεχνίας για παιδιά και νέους. Το 2021 υπεύθυνο για το υλικό του εορτασμού είναι το Τμήμα των Η.Π.Α. Το μήνυμα γράφτηκε από την Αμερικανίδα ποιήτρια Margarita Engle, γεννημένη στο Λος Άντζελες από Αμερικανό πατέρα και Κουβανή μητέρα. Έχει τιμηθεί με πολυάριθμα βραβεία παιδικής και νεανικής λογοτεχνίας και πλήθος διακρίσεων. Η αφίσα φιλοτεχνήθηκε από τον Roger Mello, που γεννήθηκε στην Μπραζίλια το 1965. Έχει εικονογραφήσει περισσότερα από εκατό βιβλία, από τα οποία στα είκοσι πέντε είναι δικό του και το κείμενο. Τιμημένος από την ΙΒΒΥ με το βραβείο Χανς Κρίστιαν Άντερσεν εικονογράφησης το 2014, έχει επίσης τιμηθεί με πολλά βραβεία από πολλές χώρες και σε πολλές χώρες έχουν εκτεθεί έργα του. Σε όλες τις χώρες, τα παιδιά, οι συγγραφείς, οι εικονογράφοι, οι μεταφραστές, οι βιβλιοθηκάριοι, οι εκδότες και οι εκπαιδευτικοί γιορτάζουν την παγκόσμια αυτή ημέρα με διάφορες εκδηλώσεις σε σχολεία, βιβλιοθήκες, βιβλιοπωλεία, πλατείες και άλλους χώρους, δείχνοντας έτσι την αγάπη και το ενδιαφέρον τους για τα βιβλία και το διάβασμα. Στην Ελλάδα, όπως κάθε χρόνο, το Ελληνικό Τμήμα της ΙΒΒΥ – Κύκλος του Ελληνικού Παιδικού Βιβλίου φρόντισε να μεταφραστεί το μήνυμα στα ελληνικά και παροτρύνει τους φορείς που ενδιαφέρονται για τα παιδιά και τα βιβλία τους να συμβάλουν στον εορτασμό της Παγκόσμιας Ημέρας Παιδικού Βιβλίου. Η αφίσα με το μήνυμα τυπώθηκε στα ελληνικά από το Ελληνικό Ίδρυμα Πολιτισμού και διανέμεται με τη φροντίδα του. (Ελληνικό Ίδρυμα Ελληνισμού, IBBY).
Η παρακάτω ανακοίνωση αφορά στην ενημέρωση των γονέων για τη δράση της σχολικής μας μονάδας για την ημέρα αυτή!

# data[].attributes.headline
ΔΡΑΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ (Η ΣΥΝΑΝΤΗΣΗ ΜΕ ΤΗ ΣΥΓΓΡΑΦΕΑ) -ΤΗΛΕΚΠΑΙΔΕΥΣΗ

# data[].attributes.subject
ΔΡΑΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ (Η ΣΥΝΑΝΤΗΣΗ ΜΕ ΤΗ ΣΥΓΓΡΑΦΕΑ) -ΤΗΛΕΚΠΑΙΔΕΥΣΗ

# data[].attributes.body
Υποδεχτήκαμε στη ψηφιακή μας τάξη τη συγγραφέα του παραμυθιού «Η κυρά Φύση και ο κακός ο Ρύπος» κα Έφη Παπαδοπούλου, θέσαμε ερωτήσεις, απαντήσαμε σε ερωτήσεις, απολαύσαμε την αφήγηση του παραμυθιού, ζωγραφίσαμε τη χαρούμενη (happy) και λυπημένη (sad) γη την ώρα των αγγλικών,  δημιουργήσαμε τους κεντρικούς ήρωες σε μορφή γαντόκουκλας και παίξαμε αυτοσχέδιο κουκλοθέατρο.

# data[].attributes.headline
ΔΡΑΣΤΗΡΙΟΤΗΤΕΣ ΣΧΕΤΙΚΕΣ ΜΕ ΤΗ ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ (ΒΙΒΛΙΟ & ΠΟΛΥΓΛΩΣΣΙΑ)-ΤΗΛΕΠΑΙΔΕΥΣΗ

# data[].attributes.subject
ΔΡΑΣΤΗΡΙΟΤΗΤΕΣ ΣΧΕΤΙΚΕΣ ΜΕ ΤΗ ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ (ΒΙΒΛΙΟ & ΠΟΛΥΓΛΩΣΣΙΑ)-ΤΗΛΕΠΑΙΔΕΥΣΗ

# data[].attributes.body
Με αφορμή την Παγκόσμια Ημέρα Παιδικού Βιβλίου 2-4-2021, συζητήθηκε η σχετική Αφίσα στην οποία τα παιδιά αναγνώρισαν την ύπαρξη γραμμάτων-λέξεων πέραν των ελληνικών, παρατήρησαν και περιέγραψαν τις εικόνες, απάντησαν σε ερωτήσεις για τις γλώσσες που μπορεί να είναι γραμμένα τα βιβλία (αγγλικά, ισπανικά, ιταλικά, αλβανικά, γαλλικά, τούρκικα, αραβικά, πορτογαλικά, αυτή από το Αφγανιστάν) και αιτιολόγησαν. Επίσης σε βιβλίο που παρουσίασε μαθητής στη ψηφιακή τάξη και είχε ως θεματολογία τις χώρες του κόσμου, έγινε συσχέτιση με το χάρτη της τάξης στη δια ζώσης διδασκαλία καθώς και τη μασκότ του μαθήματος των αγγλικών, που μιλάει πολλές γλώσσες και έχει πάει σε πολλές χώρες.

# data[].attributes.body
Παρακολουθήσαμε το βίντεο της παιδικής χορωδίας Αγίας Βαρβάρας Αργυρούπολης που αφορούσε στο μήνυμα της Παγκόσμιας Ημέρας Παιδικού Βιβλίου και μιλήσαμε για τα συναισθήματα που μας δημιουργεί.

# data[].attributes.headline
ΠΕΡΙΒΑΛΛΟΝ (ΑΝΑΚΥΚΛΩΣΗ)-ΤΗΛΕΚΠΑΙΔΕΥΣΗ

# data[].attributes.subject
ΠΕΡΙΒΑΛΛΟΝ (ΑΝΑΚΥΚΛΩΣΗ)-ΤΗΛΕΚΠΑΙΔΕΥΣΗ

# data[].attributes.body
Σε συνέχεια της προσέγγισης της θεματικής του περιβάλλοντος με αφορμή τη βιβλιοπαρουσίαση την παγκόσμια ημέρα παιδικού βιβλίου προχωρήσαμε στην επεξεργασία της θεματικής της ανακύκλωσης.
. Ανακοινώσαμε ότι γνωρίζουμε σχετικά με αυτό το θέμα, είπαμε τι μπορούμε να κάνουμε με τα δικά μας σκουπίδια (είδη κάδων ανακύκλωσης) τις συνέπειες για το περιβάλλον, διαβάσαμε σχετικά παραμύθια, δημιουργήσαμε φύλλα εργασίας και ψάξαμε στο χώρο του σπιτιού για συσκευασίες όπου υπάρχει το σήμα της ανακύκλωσης και το χρώμα του κάδου που θα πρέπει να τοποθετηθούν μετά τη χρήση. Παρακολουθήσαμε και συζητήσαμε  σχετικό βίντεο της Ελληνικής Εταιρείας Αξιοποίησης Ανακύκλωσης (ΕΕΑΑ)

# data[].attributes.attachment_link.authors[].name
ΕΛΛΗΝΙΚΗ ΕΤΑΙΡΕΙΑ ΑΞΙΟΠΟΙΗΣΗΣ ΑΝΑΚΥΚΛΩΣΗΣ

# data[].attributes.attachment_link.title
ΠΑΙΔΙΚΟ ΕΚΠΑΙΔΕΥΤΙΚΟ ΒΙΝΤΕΟ ΓΙΑ ΤΟΝ ΜΠΛΕ ΚΑΔΟ - ΕΕΑΑ

# data[].attributes.headline
ΑΝΑΚΥΚΛΩΣΙΜΟ ΧΑΡΤΙ-ΤΗΛΕΚΠΑΙΔΕΥΣΗ

# data[].attributes.subject
ΑΝΑΚΥΚΛΩΣΙΜΟ ΧΑΡΤΙ-ΤΗΛΕΚΠΑΙΔΕΥΣΗ

# data[].attributes.body
Δημιουργήσαμε το δικό μας ανακυκλώσιμο χαρτί με υλικά που διαθέτουμε στο σπίτι μας όπως: εφημερίδες, μαλακά χαρτιά, νερό, σουρωτήρι, διακοσμητικά υλικά φτερά, φύκια της θάλασσας κλπ) που χρησιμοποιήθηκαν κατά τη διάρκεια της υλοποίησης της διαδικασίας, αλλά και μετά το στέγνωμα του χαρτοπολτού. Παρατηρήσαμε τη συμπεριφορά του υλικού πριν, κατά τη διάρκεια και μετά τη διαδικασία. Με την ολοκλήρωση παρουσιάσαμε το αποτέλεσμα στην ψηφιακή τάξη. Παρακάτω βλέπουμε την φωτογραφία του "Φασούλη", όπως ονόμασε ο μαθητής το προϊόν της εργασίας του.

# data[].attributes.headline
ΒΙΩΣΙΜΗ ΕΦΗΜΕΡΙΔΑ ΣΤΗΝ ΙΑΠΩΝΙΑ ΠΟΥ ΜΕΤΑΤΡΕΠΕΤΑΙ ΣΕ ΦΥΤΟ-ΤΗΛΕΚΠΑΙΔΕΥΣΗ

# data[].attributes.subject
ΒΙΩΣΙΜΗ ΕΦΗΜΕΡΙΔΑ ΣΤΗΝ ΙΑΠΩΝΙΑ ΠΟΥ ΜΕΤΑΤΡΕΠΕΤΑΙ ΣΕ ΦΥΤΟ-ΤΗΛΕΚΠΑΙΔΕΥΣΗ

# data[].attributes.body
Σε συνέχεια της επεξεργασίας της θεματικής της ανακύκλωσης, τα παιδιά παρακολούθησαν και συζήτησαν σχετικά με το βίντεο που αφορούσε στη βιώσιμή εφημερίδα που δημιούργησαν οι Ιάπωνες. Είναι ένα είδος εφημερίδας που δημιουργήθηκε από ανακυκλώσιμο χαρτί που προήλθε από τα λαχανικά. Μετά τη χρήση της την κόβεις σε μικρά κομματάκια, τη φυτεύεις, την ποτίζεις και αυτή ανθίζει!

# data[].attributes.attachment_link.title
Green Newspaper / THE MAINICHI NEWSPAPERS

# data[].attributes.headline
ΠΑΣΧΑΛΙΝΗ ΚΑΡΤΑ-ΤΗΛΕΚΠΑΙΔΕΥΣΗ

# data[].attributes.subject
ΠΑΣΧΑΛΙΝΗ ΚΑΡΤΑ-ΤΗΛΕΚΠΑΙΔΕΥΣΗ

# data[].attributes.body
Ο Απρίλιος είναι ο μήνας προετοιμασίας της Εορτής του Πάσχα. Κάναμε συσχετισμούς με την προετοιμασία των Χριστουγέννων και των ευχών που είχαμε στείλει στα παιδιά του κόσμου,  μιλήσαμε για την Ιστορία του Πάσχα, τα ήθη και τα έθιμα σε ένα γενικότερο πλαίσιο σύμφωνα με αυτά που ήδη γνωρίζουμε και στη συνέχεια κατασκευάσαμε τη δική μας πασχαλινή κάρτα και γράψαμε Καλή Ανάσταση!

# data[].attributes.headline
ΦΥΛΛΟ ΕΡΓΑΣΙΑΣ: ΗΘΗ & ΕΘΙΜΑ-ΤΗΛΕΚΠΑΙΔΕΥΣΗ

# data[].attributes.subject
ΦΥΛΛΟ ΕΡΓΑΣΙΑΣ: ΗΘΗ & ΕΘΙΜΑ-ΤΗΛΕΚΠΑΙΔΕΥΣΗ

# data[].attributes.body
Αφού συζητήσαμε για τα ήθη και έθιμα της πασχαλινής περιόδου και σύμφωνα με τις αντίστοιχες καταγραφές, η εκπαιδευτικός δημιούργησε σχετικό φύλλο εργασίας  που αφορά στη γλώσσα. Τα παιδιά διάβασαν τις λέξεις, ονόμασαν τις εικόνες και στη συνέχεια έγραψαν τη κατάλληλη λέξη κάτω από την αντίστοιχη εικόνα, αριθμώντας τα γράμματα. Έπειτα παρουσίασαν το αποτέλεσμα.

# data[].attributes.attachment_link.title
ηθη και εθιμα φε

# data[].attributes.headline
ΠΑΡΑΜΥΘΙ: ΤΟ ΠΑΣΧΑ ΤΗΣ ΝΟΝΑΣ ΧΕΛΩΝΑΣ-ΤΗΛΕΚΠΑΙΔΕΥΣΗ

# data[].attributes.subject
ΠΑΡΑΜΥΘΙ: ΤΟ ΠΑΣΧΑ ΤΗΣ ΝΟΝΑΣ ΧΕΛΩΝΑΣ-ΤΗΛΕΚΠΑΙΔΕΥΣΗ

# data[].attributes.body
Παρακολουθήσαμε το παραμύθι: το Πάσχα της νόνας Χελώνας, της Λότη Πέτροβιτς Ανδρουτσοπούλου. Στη συνέχεια έγιναν ερωτήσεις επεξεργασίας του παραμυθιού όπως: ποιοι είναι οι ήρωες του παραμυθιού, ποιο είναι το πάθημα του Λαγού κλπ

# data[].attributes.attachment_link.title
Το Πάσχα της νόνας Χελώνας - Παιδόκοσμος

# data[].attributes.headline
ΨΗΦΙΑΚΟ ΕΡΓΑΣΤΗΡΙ ΚΑΤΑΣΚΕΥΗΣ ΛΑΜΠΑΔΑΣ-ΤΗΛΕΚΠΑΙΔΕΥΣΗ

# data[].attributes.subject
ΨΗΦΙΑΚΟ ΕΡΓΑΣΤΗΡΙ ΚΑΤΑΣΚΕΥΗΣ ΛΑΜΠΑΔΑΣ-ΤΗΛΕΚΠΑΙΔΕΥΣΗ

# data[].attributes.body
Κατασκευάσαμε τις δικές μας λαμπάδες με τα υλικά που διαθέταμε στο σπίτι μας. Το εργαστήρι "άνοιξε" μαθήτρια η οποία στα πλαίσια της παρουσίασης των παιδιών για αυτό που τους αρέσει να κάνουν (προηγούμενη δραστηριότητα), είχε δημιουργήσει τη δική της λαμπάδα και συμφώνησε να την παρουσιάσει την ημέρα του εργαστηρίου.

# data[].attributes.headline
ΦΥΛΛΟ ΕΡΓΑΣΙΑΣ: ΤΑ ΠΑΣΧΑΛΙΝΑ ΑΥΓΑ- ΤΗΛΕΚΠΑΙΔΕΥΣΗ

# data[].attributes.subject
ΦΥΛΛΟ ΕΡΓΑΣΙΑΣ: ΤΑ ΠΑΣΧΑΛΙΝΑ ΑΥΓΑ- ΤΗΛΕΚΠΑΙΔΕΥΣΗ

# data[].attributes.body
Αφού συζητήσαμε για τα ήθη και έθιμα της πασχαλινής περιόδου και σύμφωνα με τις αντίστοιχες καταγραφές, η εκπαιδευτικός δημιούργησε σχετικό φύλλο εργασίας  που αφορά στα μαθηματικά. Τα παιδιά ζωγράφισαν το πασχαλινό καλάθι με όσα αυγά τους ζητήθηκε (7) και έγραψαν τον αριθμό. Στη συνέχεια απάντησαν στο προβληματισμό: 2 αυγά σπάσανε πόσα έμειναν. Έπειτα αποτύπωσαν τα ανωτέρω με τη διαδικασία της αφαίρεσης και παρουσίασαν το αποτέλεσμα.

# data[].attributes.headline
Η ΓΙΟΡΤΗ ΤΗΣ ΜΗΤΕΡΑΣ

# data[].attributes.subject
Η ΓΙΟΡΤΗ ΤΗΣ ΜΗΤΕΡΑΣ

# data[].attributes.body
Η γιορτή της μητέρας ή ημέρα της μητέρας είναι εορτή προς τιμήν της μητέρας και της μητρότητας. Στην Ελλάδα και σε πολλές άλλες χώρες, γιορτάζεται την δεύτερη Κυριακή του μήνα Μάη. (πηγή Βικιπαίδεια). Φέτος η μέρα αυτή συνέπεσε με την Κυριακή του Θωμά και το άνοιγμα των σχολείων την Δευτέρα, μετά τις διακοπές του Πάσχα. Οι εκπαιδευτικοί συναποφασίσαμε η κάρτα-δώρο στη μητέρα των παιδιών, να συμπεριλαμβάνει και τους δύο γλωσσικούς κώδικες (ελληνικά-αγγλικά). Δύο καρδιές στο εξώφυλλο, η μια στα αγγλικά την οποία έγραψε η εκπαιδευτικός των αγγλικών και μια στα ελληνικά την οποία αντέγραψαν τα παιδιά. Στο εσωτερικό της κάρτας έγραψαν το όνομά τους στα ελληνικά και ζωγράφισαν ότι άλλο επιθυμούσαν για τη μητέρα τους. Και στις δύο περιπτώσεις τα παιδιά εξέφρασαν συναισθήματα, ενεπλάκησαν σε δραστηριότητες φωνολογικής ενημερότητας και πρόσθετα στα ελληνικά και γραφιμικής.

# data[].attributes.headline
ΠΑΓΚΟΣΜΙΑ ΗΜΕΡΑ ΜΕΛΙΣΣΑΣ-ΕΙΣΑΓΩΓΙΚΗ ΔΡΑΣΤΗΡΙΟΤΗΤΑ

# data[].attributes.subject
ΠΑΓΚΟΣΜΙΑ ΗΜΕΡΑ ΜΕΛΙΣΣΑΣ-ΕΙΣΑΓΩΓΙΚΗ ΔΡΑΣΤΗΡΙΟΤΗΤΑ

# data[].attributes.body
Η 20η Μάϊου γιορτάζεται κάθε χρόνο ως Παγκόσμια Ημέρα Μέλισσας, με απόφαση του ΟΗΕ, έπειτα από πρόταση της Ένωσης Σλοβένων Μελισσοκόμων, για να υπομνησθούν στην παγκόσμια κοινή γνώμη τα οφέλη της μελισσών και των λοιπών επικονιαστών στον άνθρωπο, το περιβάλλον και τον πολιτισμό και να προωθηθούν δράσεις για την προστασία τους.

Πηγή: https://www.sansimera.gr/worldays/455
Έτσι κι εμείς μέσα από σχετικό διαδραστικό βίντεο επεξεργαστήκαμε την ανωτέρω θεματική, μέσα από ερωταπαντήσεις, βιωματικά παιχνίδια. και βιβλία των μικρών μας μαθητών.

# data[].attributes.attachment_link.title
Μέλισσες- Ο μαγικός κόσμος των ζώων

# data[].attributes.headline
ΠΑΓΚΟΣΜΙΑ ΗΜΕΡΑ ΜΕΛΙΣΣΑΣ - ΚΑΤΑΣΚΕΥΗ

# data[].attributes.subject
ΠΑΓΚΟΣΜΙΑ ΗΜΕΡΑ ΜΕΛΙΣΣΑΣ - ΚΑΤΑΣΚΕΥΗ

# data[].attributes.body
Δημιουργήσαμε με χαρά τη δική μας μελισσούλα με κάνσον, ψαλίδια, μαρκαδόρους και δραματοποιήσαμε το <χορό> της μέλισσας στο χώρο της τάξης, της αυλής, σε ομάδες και ατομικά.

# data[].attributes.headline
Ο ΠΡΩΤΟΣ ΜΗΝΑΣ ΤΟΥ ΚΑΛΟΚΑΙΡΙΟΥ...ΙΟΥΝΙΟΣ

# data[].attributes.subject
Ο ΠΡΩΤΟΣ ΜΗΝΑΣ ΤΟΥ ΚΑΛΟΚΑΙΡΙΟΥ...ΙΟΥΝΙΟΣ

# data[].attributes.body
Καλώς ήρθες καλοκαίρι! Το καλοκαίρι επιτέλους έφτασε και τα παιδιά με λαχτάρα μοιράζονται τις επιθυμίες τους για βόλτες και μπάνια...
Διαβάσαμε και επεξεργαστήκαμε το οικολογικό παραμύθι" Η αόρατη ομπρέλα", της Βάσως Μιχαηλάκη Αρφαρά, από τις εκδόσεις Διάπλαση, προβληματιστήκαμε, εκφράσαμε απόψεις και προτείναμε λύσεις για το θέμα της καταστροφής του περιβάλλοντος.
"Πώς νιώθει η μικρή Χριστίνα που ένα πρωί, ο φίλος της ο ήλιος ξεκίνησε το καθημερινό του σεργιάνι στον ουρανό δίχως να την καλημερίσει; Ήταν λυπημένος γιατί όλοι τα είχαν βάλει μαζί του χωρίς να ξέρει το λόγο. Το αγέρι όμως ήξερε το μυστικό και το διέδωσε παντού. Θα καταφέρει το τραγούδι των παιδιών να φτάσει στις καρδιές των μεγάλων και ο ήλιος να χαμογελάσει ξανά;"

# data[].attributes.body
Κατά την περίοδο του Ιουνίου διαπραγματευτήκαμε την θεματική της Μετάβασης από το Νηπιαγωγείο στο Δημοτικό, ώστε να τα παιδιά να μοιραστούν τις εμπειρίες τους για αυτά που γνωρίζουν και να τους δώσουμε νέα γνώση. Με αυτό τον τρόπο μπορούμε να συμβάλουμε στην ομαλότητα της μετάβασης αυτής και στη μείωση του άγχους των μικρών μαθητών. 'Έτσι τα παιδιά ανακοίνωσαν την εμπειρία τους στις περιπτώσεις που έχουν μεγαλύτερα αδέρφια και φοιτούν στο δημοτικό, είτε το σπίτι τους γειτνιάζει και επιπροσθέτως ήρθαμε σε επαφή και γνωριμία με τα βιβλία της Α΄ τάξης στη διαδραστική τους μορφή, από την πλατφόρμα του Φωτόδεντρο. Τα παιδιά διαπίστωσαν ότι δεν ήταν τόσο "μακριά" από εμάς...

# data[].attributes.attachment_link.title
Παιχνίδια Α' Τεύχους | Α' Δημοτικού

# data[].attributes.headline
ΑΝΑΜΝΗΣΤΙΚΟ ΣΧΟΛΙΚΟΥ ΕΤΟΥΣ 2020-21

# data[].attributes.subject
ΑΝΑΜΝΗΣΤΙΚΟ ΣΧΟΛΙΚΟΥ ΕΤΟΥΣ 2020-21

# data[].attributes.body
Και η σχολική χρονιά φθάνει στο τέλος της...
Το αναμνηστικό μας φέτος συμπεριλαμβάνει μνήμες αγαπημένων δραστηριοτήτων που υλοποιήθηκαν από τους εκπαιδευτικούς ΠΕ 60 & ΠΕ06 και επέλεξαν ως αγαπημένες τα παιδιά. Οι  δύο εκπαιδευτικοί συνεργάστηκαν και εργάστηκαν με τα παιδιά με τη μέθοδο εργασία σε ομάδες προς ένα κοινό αποτέλεσμα.
Καλό καλοκαίρι!!!

# data[].attributes.headline
ΒΙΩΜΑΤΙΚΟ ΠΑΙΧΝΙΔΙ: ΖΩΑ ΣΕ ΧΕΙΜΕΡΙΑ ΝΑΡΚΗ

# data[].attributes.subject
ΒΙΩΜΑΤΙΚΟ ΠΑΙΧΝΙΔΙ: ΖΩΑ ΣΕ ΧΕΙΜΕΡΙΑ ΝΑΡΚΗ

# data[].attributes.body
Tην περίοδο του Φεβρουαρίου είχαμε δημιουργήσει στην ψηφιακή μας τάξη το επιτραπέζιο παιχνίδι: ζώα σε χειμερία νάρκη.
Στη διαζώσης διδασκαλία και σε συνεργασία με τη συνάδελφο των αγγλικών (την ώρα του μαθήματος των αγγλικών) παίξαμε το βιωματικό παιχνίδι: "wake up...". Τα παιδιά επέλεξαν τα ζώα που φαίνονται στη παρακάτω φώτο, κράτησαν την αντίστοιχη κάρτα και πέσανε σε χειμερία νάρκη. Οι εκπαιδευτικοί με το ραβδί της άνοιξης άγγιζαν το πρώτο παιδί και του έλεγαν: "wake up...". Στη συνέχεια ο μαθητής ξυπνούσε έπαιρνε το ραβδί και με τη σειρά του ξυπνούσε το επόμενο παιδί λέγοντας "wake up..." και προσπαθούσε να πει το όνομα του ζώου στα αγγλικά με την ενθάρρυνση των εκπαιδευτικών.(εργασία στα πλαίσια του επιμορφωτικού προγράμματος του Πανεπιστημίου Θεσσαλίας).